**Футур други**

Футур други је лични глаголски облик који најчешће означава будућу радњу која ће се извршити прe, после или истовремено са неком другом будућом радњом. Пошто обично изказује радњу која претходи некој другој радњи, футур други се назива и *предбудуће време.*

**Грађење**

Футур други се гради од презента глагола „бити“ (будем, будеш...) и радног глаголског придева глагола који се мења.

Футур други глагола „радити“:

|  |  |
| --- | --- |
| **Једнина** | **Множина** |
| будем радио/-ла/-ло | будемо радили/-ле/-ла |
| будеш радио/-ла/-ло | будете радили/-ле/-ла |
| буде радио/-ла/-ло | буду радили/-ле/-ла |

**Потенцијал и футур II**

потенцијал: футур II

БИХ ПЕВАО БУДЕМ ПЕВАО

БИ ПЕВАО БУДЕШ ПЕВАО

БИ ПЕВАО БУДЕ ПЕВАО

БИСМО ПЕВАЛИ БУДЕМО ПЕВАЛИ

БИСТЕ ПЕВАЛИ БУДЕТЕ ПЕВАЛИ

БИ ПЕВАЛИ БУДУ ПЕВАЛИ

Често се греши приликом употребе потенцијала, па се помоћни глагол пише одвојено или се користи БИ за сва лица, а неретко је и неразликовање горе наведена два глаголска облика

потенцијал може бити нека жеља:

Шта бисте желели, волели да добијете од Деда Мраза? – Ја бих желео …

Шта би ти уписао? – Ја бих уписао… Ово су жеље, а могућности често нису исте

Aко има могућности, ако смо мало сигурнији у извесност неке будуће радње, рећи ћемо: Кад будем добио… или Кад будем уписао…

Измените глаголе кроз сва три лица једнине и множине футура II:

осветити се, понети, растати се, тражити, уговорити, радовати се, моћи, сести, озепсти

Допуните одговарајућим обликом глагола бити:

Ако будете вредни, добићете чоколаду.

Чим\_\_\_\_\_\_\_\_\_\_\_\_ здрави, устаћете из постеље.

Ако \_\_\_\_\_\_\_\_\_\_\_\_ готов са послом, доћи ћеш код нас.

Кад \_\_\_\_\_\_\_\_\_\_\_\_ спремни за пут, позваћемо за вас такси.

Кад \_\_\_\_\_\_\_\_\_\_\_\_ завршили час, ићи ћемо сви кући.

Ко \_\_\_\_\_\_\_\_\_\_\_\_ одличан ученик, отићи ће на море.

Кад \_\_\_\_\_\_\_\_\_\_\_\_ болесни, позваћемо познатог лекара.

Чим \_\_\_\_\_\_\_\_\_\_\_\_ уморни, реците нам.

Ако \_\_\_\_\_\_\_\_\_\_\_\_ деца добра, ићи ће да виде нови дечји филм.

Допуните одговарајућим обликом како помоћног тако и главног глагола:

Ко\_\_\_\_\_\_\_\_\_\_\_\_\_\_\_\_\_\_\_\_(радити) на пољу, добиће награду.

Кад\_\_\_\_\_\_\_\_\_\_\_\_\_\_\_\_\_\_\_\_(знати) ко ради најбоље, саопштиће нам.

Ако\_\_\_\_\_\_\_\_\_\_\_\_\_\_\_\_\_\_\_\_(пријавити се) да уче занат, добиће алат.

Док ви\_\_\_\_\_\_\_\_\_\_\_\_\_\_\_\_\_\_\_\_(певати), ми ћемо се одмарати.

Пошто\_\_\_\_\_\_\_\_\_\_\_\_\_\_\_\_\_\_\_\_(ручати), наручићете црну кафу.

Кад ми\_\_\_\_\_\_\_\_\_\_\_\_\_\_\_\_\_\_\_\_(чекати) пред благајном, купићемо карту и за вас.

Чим\_\_\_\_\_\_\_\_\_\_\_\_\_\_\_\_\_\_\_\_(завршити) посао, доћи ћете у биоскоп.

Кад\_\_\_\_\_\_\_\_\_\_\_\_\_\_\_\_\_\_\_\_(добити) прву награду, биће пресрећни.

Кад\_\_\_\_\_\_\_\_\_\_\_\_\_\_\_\_\_\_\_\_(снимити) свој први филм, ти ћеш нам га показати.

Ако\_\_\_\_\_\_\_\_\_\_\_\_\_\_\_\_\_\_\_\_(појавити се) талентована генерација, имаћемо лепе филмове.

Речи у заградама ставите у футур II:

Ако (радити), имаћеш доста новца. – Они ће доћи чим (завршити) посао. – Кад (доћи) у Праг, обиђите нас. – Ако (купати се) сваки дан, бићете здрави. – Ако не (говорити) српски, нећете моћи ништа да купите у Зрењанину. – Кад се ви (одморити), они ће доћи код вас. – Кад (знати)где ћемо провести лето, написаћемо вам. – Ако (допутовати) гости, ми ћемо их лепо примити. – Чим (наћи) своју књигу, ти ћеш је прочитати. – Кад ви (имати) нови стан, ви ћете купити нови намештај. – Ако (учествовати) на такмичењу, радићете вредно. – Кад (прелазити) преко моста, видећемо риболовце. – Кад деца (ићи) кроз шуму, она ће да певају.

Измените реченице као у примеру:

Они читају новине. – ти им не (говорити) ништа.

Док буду читали новине, немој им ништа говорити.

Он ради у башти. – ви га не (звати).

Она спрема ручак. – ви њој не (сметати).

Младићи и девојке певају на прослави. – ви их не (чекати).

Продавнице су затворене. – ви не (стајати) испред њих.

Ми ручамо у студентској мензи. – ви нас не (чекати).

Ви купујете намештај за стан. – не (заборавити) нас позвати.

Они траже књигу. – ви не (заборавити) да идете на састанак.